Document ID: /fineweb-2-swissfilter-quality_10-filterrobots/filtered/02686.jsonl.gz/11

Draga Giorgia,
descrierea ta a evenimentului din Nussbaumen m-a pus putin pe ginduri, si dupa ce m-am gindit ca-n fond fiecare trage apa la moara lui, nu am putut decit sa observ in continuare in ce lumina ai pus tu acel eveniment.
Ai citat de vreo doua ori "Clubul Roman Baden", insa in lumina ai pus-o pe Mirela (publicitate obscura sau ce?!), iar noi aia prostii care dam din coate sa facem, sa dregem sa propunem ceva pentru cetatenii romani din aceasta tara, ne-ai lasat asa mai pe alaturi.
La Nusbaumen ca de obicei Clubul Roman Baden a incercat sa puna-n lumina prezenta cetateniilor romani in Elvetia, precum bunatatile culinare si nu mai prejos spiritul romanesc. Plini de voiebuna, de elan si entuziasm am propus strainilor precum si elvetienilor ca sa nu mai spun romanilor care intradevar cu toata ploaia s-au prezentat in numar mare micii nostri nationali, fasolea batuta facuta de Alina cu cirnaciori oltenesti precum bere si vin romanesc.
Scopul evenimentului in fond este de-a face cunoscuta populatiei traditiile natiunilor respective.
Intradevar am propus si "ia romaneasca" ca si contur, iar frumoasele noastre fete nu au fost mai prejos.
Cam asta-m avut de spus, multumiri tuturor participantilor, va asteptam cu drag la urmatorul eveniment al Clubului Roman Baden, in Baden la gratar pe 7 Septembrie (detaliile pe casa romanilor;)
„Sărbătoarea Națiunilor“ sau despre cum cucerește IA inima elvețienilor.
„Sărbătoarea Națiunilor“ sau despre cum cucerește IA inima elvețienilor.
Pentru ca o inimă să poată fi cucerită este nevoie de un Cupidon, de cel puțin o săgeată, de un arc și de o mulțime de îngeri care vor avea grijă ca cele două persoane să se întâlnească, iar întâlnirea va trebui să pară a fi ceva pur și simplu întâmplător...
Prezența standului românesc la Sărbătoarea Națiunilor din Nussbaumen nu a fost întâmplătoare. Această prezență a prins contur cu mulți ani în urmă, datorită tenacității și implicării Clubului Român din Baden. Astfel de sărbători multi-culturale sunt organizate în mai multe orașe din Elveția, dar nu peste tot există și o prezență românească. Diferite departamente cantonale sau de stat au promovat mereu activități socio-culturale prin care străinii stabiliți în Elveția să poată prezenta o mică parte din sufletul tradițiilor țărilor din care acești străini provin. Astfel de evenimente sunt o deschidere politică, socială și culturală spre alte națiuni. Imboldul este dat de ceea ce a marcat Elveția lui Henry Dunant, adică de solidaritate.
La 29 iunie 2014, Nussbaumen a reușit să serbeze pentru a 11a oară această Sărbătoare a Națiunilor. Din cele 86 de națiuni care locuiesc în această localitate, la eveniment au fost prezente în jur de 20 de standuri. Clubul Român Baden a avut, ca în fiecare an, o prezență de stand românesc (poze) cu specialități culinare „de acasă”; în acest an surpriza a fost prezentarea de modă anunțată în cadrul programului cultural. Tema colecției vestimentare realizate de Mirela Panache a reflectat Motto-ul lunii iunie promovat de Casa Românilor din Elveția: „IA din inima ta”.
În urmă cu un an, adică în luna mai a anului 2013, Adela Corjin a preluat mesajul promovat de comunitatea La Blouse Roumaine de a serba, peste tot în lume, Ziua Universală a IEI. Astfel, echipa condusă de ea anul trecut a realizat unul din cele mai frumoase albume foto cu II românești îmbrăcate de românii din Elveția. Probabil că acesta a fost momentul în care și Mirela Panache s-a mobilizat în a crea, pentru ocazia viitoare, o colecție unicat de bluze sau cămăși cu inspirație tradițională. Atelier Boutique Mirela din St.Gallen a reușit, la timp, să prezinte chiar din luna aprilie a acestui an, creații unicat, bluze din pânză topită sau din bumbac, aplicațiile folosite sunt din voal de mătase naturală, broderia aplicată este de asemenea lucru manual cu mărgele sau dantelă, fuste clasice sau croite pe model de fotă românească din catifea neagră, pictate manual cu maci, spice de grâu sau orhidee. Tot materialul folosit în croiala vestimentară este procurat din Elveția, din St.Gallen, zonă recunoscută pentru afinitatea spre broderii și dantelărie în întreaga Confederație helvetă.
Mirela este stabilită în Elveția din 2011, a lucrat în România la Casa de Modă Venus, la atelierele Fondului Plastic, a lucrat și colaborat cu Doina Levința, și încă multe alte colaborări cu televiziunile sau cu artiștii din România pe care cu drag le-aș enumera dar modestia Mirelei mă obligă să mă opresc aici. Cine dorește să o cunoască personal, sau cei care îndrăgesc creațiile ei o pot contacta la Tel: 076 644 01 41 sau mail <email-pii>. Adresa Atelierului ei este: Linsebuhlstrasse 49 – 9000 St.Gallen.
Felicit Clubul Român Baden, Comitetul acestuia, pentru decizia luată de a-i oferi Mirelei posibilitatea prezentării acestei colecții deosebit de frumoase în cadrul evenimentului cultural de la Nussbaumen. Și mulțumesc în mod deosebit celor care au răsuns pozitiv apelului nostru: Elveția îmbracă IA.....
În ziua de 29 nu știu cine a fost Cupidon, nu știu cum a ajuns săgeata lui în inima elvețienilor prezenți la acest eveniment, știu însă o mulțime de îngeri care au contribuit la confirmarea imaginii reale a românilor... Și cum îngerii preferă să rămână anonimi, nu pot decât să le spun simplu: MULȚUMESC!
Giorgia Seeholzer, Lucerna
Comentarii
Draga Giorgia,
Draga Monica
Ambasada Romaniei la Berna a postat un articol despre eveniment care cuprinde detaliile date de tine. Am considerat ca pot avea libertatea exprimarii punctului meu, individual, de vedere. Daca stiam ca este absolut necasar sa mentionez si pe CR ce s-a mentionat in articolul Ambasadei as fi adaugat mesajul lui Alexandru Vaida trimis pe mail cu multumiri.
Regret ca mi s-a interpretat gresit relatarea dar banuiesc ca...e si asta ceva normal.
Articolul cu si despre fasole / mici etc. aici:
http://bern.mae.ro/local-news/1232